
LIETUVOS RESPUBLIKOS
SOCIALINĖS APSAUGOS IR DARBO MINISTRAS

ĮSAKYMAS
DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2007 M. VASARIO 20 D. ĮSAKYMO NR. A1-46 „DĖL SOCIALINĖS GLOBOS NORMŲ APRAŠO PATVIRTINIMO“ PAKEITIMO

2020 m. gruodžio 22 d. Nr. A1-1289
Vilnius

. P a k e i č i u  Lietuvos Respublikos socialinės apsaugos ir darbo ministro 2007 m. vasario 20 d. įsakymą Nr. A1-46 „Dėl Socialinės globos normų aprašo patvirtinimo“:
. Pakeičiu preambulę ir ją išdėstau taip:
„Vadovaudamasi Lietuvos Respublikos Vyriausybės 2006 m. kovo 16 d. nutarimo Nr. 259 „Dėl įgaliojimų suteikimo įgyvendinant Lietuvos Respublikos socialinių paslaugų įstatymą“ 4 punktu:“.
. Pakeičiu 2.4 papunktį ir jį išdėstau taip:
„. Šiuo įsakymu patvirtinto Socialinės globos normų aprašo 1 priedo 18.2 papunktyje ir 2 priedo 8.4 papunktyje nurodytas reikalavimas bendruomeniniuose vaikų globos namuose tiesiogiai su vaikais dirbantiems darbuotojams (socialiniams darbuotojams, individualios priežiūros personalui, užimtumo specialistams ir kt.), šeimynos dalyviams ir tiesiogiai su vaikais dirbantiems darbuotojams (toliau kartu šiame papunktyje – darbuotojai) iki 2020 m. liepos 1 d. išklausyti mokymus pagal Globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymo ir konsultavimo programą, tvirtinamą Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos direktoriaus įsakymu (toliau šiame papunktyje – šie mokymai), o naujai priimtiems darbuotojams šiuos mokymus išklausyti per 6 mėnesius nuo darbo bendruomeniniuose vaikų globos namuose ar šeimynoje pradžios netaikomas dėl Lietuvos Respublikoje paskelbto karantino ar valstybės lygio ekstremaliosios situacijos. Jau dirbantys ir naujai priimti darbuotojai šiuos mokymus turi išklausyti per 6 mėnesius nuo karantino ar valstybės lygio ekstremaliosios situacijos laikotarpio pabaigos.“
. Pakeičiu nurodytu įsakymu patvirtintą Socialinės globos normų aprašą:
. Pakeičiu V skyrių ir jį išdėstau taip:
„ SKYRIUS


. Socialinės globos įstaiga užtikrina, kad, dėl užkrečiamųjų ligų protrūkio Lietuvos Respublikoje paskelbus ekstremaliąją situaciją ar savivaldybės teritorijoje esančios stacionarios socialinės globos įstaigos gyventojui diagnozavus COVID-19 ligą (koronaviruso infekciją) (toliau – COVID-19) ir (arba) savivaldybės teritorijoje paskelbus karantino režimą, joje bus laikomasi šių bendrųjų darbo organizavimo įstaigoje bei gyventojų lankymo reikalavimų:
. sudarytos galimybės dezinfekuoti rankas – šalia įėjimų į socialinės globos įstaigą ir išėjimų iš jos, įėjimų į socialinės globos įstaigos bendrojo naudojimo patalpas ir išėjimų iš jų gerai matomoje vietoje pakabintos (padėtos) dezinfekcinės rankų priemonės;
. įėjimai į socialinės globos įstaigą ir išėjimai iš jos yra kontroliuojami, visi į įstaigą patenkantys asmenys registruojami (nurodoma asmens vardas, pavardė ir kontaktinis telefono ryšio numeris). Sudarytos sąlygos matuoti(s) kūno temperatūrą visiems socialinės globos įstaigoje esantiems asmenims, kūno temperatūra matuojama ir į socialinės globos įstaigą atvykstantiems asmenims. Temperatūros rodmenys nefiksuojami ir netvarkomi;
. skatinama laikytis asmens higienos – prie įėjimo į tualetą, bendrojo naudojimo patalpose, gerai matomose vietose, visiems suprantama forma turi būti pateikta informacija, susijusi su asmens higiena (rankų higiena, kosėjimo, čiaudėjimo etiketu ir kt.);
. ribojamas vienu metu aptarnaujamų socialinės globos paslaugų gavėjų (toliau – gyventojas) skaičius:
. naujai atvykstantį gyventoją leidžiama lydėti ne daugiau nei vienam giminaičiui, artimajam, globėjui (rūpintojui). Vadovaujantis aktualių valstybės lygio ekstremaliosios situacijos valstybės operacijų vadovo sprendimų nuostatomis, atliekamas naujai atvykstančio gyventojo tyrimas COVID-19 nustatyti, prieš pradedant jam teikti socialinės globos paslaugas;
. grupiniai užsiėmimai organizuojami tik neturintiesiems užkrečiamajai ligai (dėl kurios paskelbta ekstremalioji padėtis ar karantinas) (toliau – infekcija) būdingų požymių, taip pat nesergantiems COVID-19 gyventojams, tarp skirtingų grupių veiklų darant pakankamas (ne trumpesnes nei 15 minučių) pertraukas, per kurias patalpos turi būti išvalomos ir išvėdinamos, ir tik užtikrinant, kad skirtingose grupėse esantys asmenys neturėtų kontaktų, grupinių užsiėmimų metu asmenys laikytųsi ne mažesnio nei 2 metrų atstumo;
. maitinimas organizuojamas individualiai, teikiant maistą kiekvienam gyventojui jo kambaryje arba kurioje nors iš užsiėmimų patalpų. Jei tokios galimybės nėra, gyventojai maitinami grupėmis bendrose maitinimo organizavimo patalpose (pvz., virtuvėlėse ar valgomuosiuose). Vienu metu maitinama viena grupė pagal iš anksto parengtą grafiką, užtikrinant saugų atstumą tarp gyventojų. Išėjus grupei, bendra maitinimo organizavimo patalpa išvėdinama ir išvaloma. Gyventojui diagnozavus COVID-19 ir (arba) savivaldybės teritorijoje paskelbus karantino režimą, maitinimas organizuojamas tik individualiai, teikiant maistą kiekvienam gyventojui jo kambaryje arba kurioje nors iš užsiėmimų patalpų;
. paslaugų teikimo patalpos vėdinamos ir dezinfekuojamos ne rečiau kaip 2 kartus per dieną, užtikrinant visų socialinės globos įstaigoje esančių asmenų saugumą. Patalpos ir dažnai liečiami paviršiai (durų rankenos, laiptų turėklai, elektros jungikliai, kėdžių atramos ir kt.) valomi paviršiams valyti skirtu valikliu ne rečiau kaip 2 kartus per dieną. Jei paslaugos teikiamos bendrose patalpose (salėse), jos išvėdinamos ir išvalomos, baigus teikti paslaugas. Organizuojant jų valymą, atsižvelgiama į Lietuvos Respublikos sveikatos apsaugos ministerijos parengtas rekomendacijas;
. paslaugų teikimo vietoje dirba tik darbuotojai, neturintys infekcijai būdingų požymių. Darbuotojai turi būti informuoti, kad, pajutę infekcijai būdingų požymių (arba jeigu jiems buvo nustatyta infekcija), nedelsdami apie tai privalo informuoti tiesioginį vadovą ir (ar) socialinės globos įstaigos administraciją, nurodydami savo vardą ir pavardę. Darbuotojų sveikata nuolat stebima:
. darbuotojai, kurie turi infekcijai būdingų požymių (pvz.: karščiuoja, kosi, sunkiau kvėpuoja ir pan.), nedelsiant nušalinami nuo atliekamų pareigų, jie turi nedelsdami palikti patalpas ir konsultuotis su šeimos gydytoju arba Karštąja koronaviruso linija telefonu 1808;
. socialinės globos įstaigos administracija, iš darbuotojo gavusi informaciją, kad jam nustatyta infekcija, apie tai nedelsdama informuoja Nacionalinį visuomenės sveikatos centrą prie Sveikatos apsaugos ministerijos (toliau – NVSC), nurodydama to asmens vardą, pavardę ir kontaktinį telefono ryšio numerį, bendradarbiauja su NVSC, nustatant kontaktą su infekuotu darbuotoju turėjusius asmenis (juos nustačius, pateikia NVSC jų vardus, pavardes, kontaktinius telefono ryšio numerius), jiems taikant teisės aktais nustatytos trukmės izoliaciją;
. darbuotojams, privalantiems izoliuotis, izoliacijos laikotarpiu dirbti draudžiama, išskyrus darbuotojus, dirbančius (ar, priklausomai nuo darbo pobūdžio, galinčius dirbti) nuotoliniu būdu;
. darbuotojai, teikdami socialinės globos paslaugas gyventojui, privalo užtikrinti, kad bus naudojamos asmeninės apsaugos priemonės (toliau – AAP) pagal valstybės lygio ekstremaliosios situacijos valstybės operacijų vadovo sprendimu nustatytus saugumo lygius;
. gyventojų sveikata nuolat stebima. Nustačius, kad gyventojas turi infekcijai būdingų požymių, ar nustačius, kad gyventojas serga lengva COVID-19 forma, turi būti imamasi šių priemonių:
. gyventojas nedelsiant apgyvendinamas atskirai nuo nekarščiuojančių gyventojų, atskirame pastato bloke su atskiru įėjimu; 
. konsultuojamasi su gyventojo šeimos gydytoju arba su NVSC dėl tolesnių veiksmų;
. lengva COVID-19 forma sergančių gyventojų priežiūrai skiriama atskira darbuotojų komanda;
. kasdien matuojama gyventojo kūno temperatūra ir, jei jis kvėpuoja sunkiau, stebima jo sveikatos būklė. Pablogėjus gyventojo sveikatos būklei, kreipiamasi į gyventojo šeimos gydytoją arba į Karštąją koronaviruso liniją telefonu 1808;
. lengva COVID-19 forma sergančiam gyventojui draudžiama eiti į bendrojo naudojimo patalpas (koridorių, virtuvę ir kt.), jis turi valgyti savo kambaryje;
. lengva COVID-19 forma sergančiam gyventojui, jei yra galimybė, rekomenduojama naudotis atskiru sanitariniu mazgu;
. gyventojas gali laikinai išvykti svečiuotis pas globėją (rūpintoją), giminaičius teisės aktų nustatyta tvarka, tačiau kai jis grįžta, jam taikomos socialinės globos įstaigos nustatytos saugos priemonės (infekcijų profilaktikos ir kt.);
. gyventojus lankyti ir su jais bendrauti gali tik asmenys, neturintys ūmių viršutinių kvėpavimo takų ligų požymių (pvz.: nekarščiuoja, nesloguoja, nekosi, nesunkiai kvėpuoja ir pan.) ir (ar) kitų užkrečiamųjų ligų požymių. Gyventojų lankymas organizuojamas taip, kad būtų užtikrintas kuo trumpesnis gyventojų kontaktas su juos lankančiais asmenimis, taip pat gyventojams turi būti sudaryta galimybė bendrauti telefonu ar kitomis ryšių priemonėmis ir kt. Socialinės globos įstaiga, vadovaudamasi Socialinės globos normų aprašo V skyriaus nuostatomis, gali pasitvirtinti lankymosi socialinės globos įstaigoje, šalyje paskelbus ekstremaliąją situaciją ar karantiną, taisykles (toliau – lankymosi taisyklės). Socialinės globos įstaiga turi užtikrinti, kad gyventojus socialinės globos įstaigoje lankantys asmenys (toliau – lankytojai), atvykę į socialinės globos įstaigą, bus supažindinti su lankymosi taisyklėmis, o jeigu socialinės globos įstaiga nėra pasitvirtinusi lankymosi taisyklių, – su Socialinės globos normų aprašo 16.8.1–16.8.4 papunkčiuose nustatytais reikalavimais lankytojams. Gyventojų lankymo metu lankytojai privalo laikytis šių reikalavimų:
. lankymo metu lankytojai privalo dėvėti nosį ir burną dengiančias apsaugos priemones (veido kaukes, respiratorius ar kt.), išskyrus atvejus, kai jie yra lauke;
. prieš įeidamas į socialinės globos įstaigą, lankytojas turi dezinfekuoti rankas, nuo visų socialinės globos įstaigoje esančių asmenų laikytis ne mažesnio nei 1 metro atstumo;
. jei gyventojo ir lankytojo susitikimas vyksta socialinės globos įstaigos patalpose, jose neturi būti pašalinių asmenų. Vieną gyventoją jo kambaryje tuo pačiu metu gali lankyti tik vienas lankytojas;
. pasibaigus gyventojo ir lankytojo susitikimui, patalpos, kuriose jis vyko, turi būti išvėdintos ir išvalytos.
. Savivaldybės teritorijoje esančios stacionarios socialinės globos įstaigos gyventojui diagnozavus COVID-19 ir (arba) Lietuvos Respublikoje arba savivaldybės teritorijoje paskelbus karantino režimą, griežtai draudžiama lankyti gyventojus, išskyrus terminalinės būklės gyventojus ir (ar) asmenis, kurių lankymasis įstaigoje susijęs su jų darbo pareigų atlikimu. Gyventojų, kurie yra terminalinės būklės, lankymas ir (ar) asmenų, kurių lankymasis įstaigoje susijęs su jų darbo pareigų atlikimu, lankymas turi būti organizuojamas, laikantis šių reikalavimų:
. tuo pačiu metu galima lankyti tik vieną to paties kambario gyventoją;
. lankytojai lankymo metu privalo:
. laikytis ne mažesnio kaip 2 metrų atstumo tarp asmenų;
. vyresni nei 6 metų lankytojai privalo dėvėti priemones (veido kaukes, respiratorius ar kitas priemones), kurios priglunda prie veido ir visiškai dengia nosį ir burną (toliau – kaukės). Nedėvėti kaukių leidžiama neįgaliems asmenims, kurie dėl sveikatos būklės jų dėvėti negali ar kurių sveikatos būklei gali pakenkti jų dėvėjimas (rekomenduojama dėvėti veido skydelį), kitais teisės aktuose nustatytais atvejais;
. vengti tiesioginio fizinio kontakto;
. lankymo trukmė gali būti ne ilgesnė nei 15 minučių;
. lankyti gali tik lankytojai, neturintys ūmių viršutinių kvėpavimo takų infekcijų požymių (pvz.: nekarščiuoja, nekosi, nesunkiai kvėpuoja ir pan.); 
. asmenys, kurių lankymasis įstaigoje susijęs su jų darbo pareigų atlikimu, privalo laikytis 17.2–17.4 papunkčiuose nurodytų reikalavimų.“
. Papildau 1 priedą 14.16 papunkčiu:
„. Socialinės globos įstaiga, teikianti socialinę globą vaikams, turi užtikrinti, kad ji yra apsirūpinusi rezervu asmens apsaugos priemonių kurių sąrašą, kiekį ir laikotarpį, kuriam sukauptų apsaugos priemonių turi pakakti nepertraukiamai įstaigos veiklai užtikrinti, nustato Vyriausybė ar jos įgaliota institucija, taip pat turi užtikrinti, kad yra paskirti ne mažiau nei du darbuotojai (pagrindinis ir pavaduojantis), atsakingi už asmens apsaugos priemonių poreikio stebėjimą, išdavimą, užsakymų organizavimą ir kitus asmens apsaugos priemonių rezervo priežiūros, administravimo veiksmus, ir kad vykdoma šių priemonių apskaita.“
. Papildau 2 priedą 7.15 papunkčiu:
„. Šeimyna yra apsirūpinusi rezervu asmens apsaugos priemonių, kurių sąrašą, kiekį ir laikotarpį, kuriam sukauptų asmens apsaugos priemonių turi pakakti nepertraukiamai įstaigos veiklai užtikrinti, nustato Vyriausybė ar jos įgaliota institucija, yra paskirtas darbuotojas, atsakingas už asmens apsaugos priemonių poreikio stebėjimą, išdavimą, užsakymų organizavimą ir kitus asmens apsaugos priemonių rezervo priežiūros, administravimo veiksmus, vykdoma šių priemonių apskaita.“
. Papildau 3 priedą 6.13 papunkčiu:
„. Socialinės globos įstaiga yra apsirūpinusi rezervu asmens apsaugos priemonių, kurių sąrašą, kiekį ir laikotarpį, kuriam sukauptų asmens apsaugos priemonių turi pakakti nepertraukiamai įstaigos veiklai užtikrinti, nustato Vyriausybė ar jos įgaliota institucija, yra paskirti ne mažiau nei du darbuotojai (pagrindinis ir pavaduojantis), atsakingi už asmens apsaugos priemonių poreikio stebėjimą, išdavimą, užsakymų organizavimą ir kitus asmens apsaugos priemonių rezervo priežiūros, administravimo veiksmus, vykdoma šių priemonių apskaita.“
. Pakeičiu 3 priedo 7.4 papunktį ir jį išdėstau taip:
„. Asmeniui (vaikui) leidžiama nelankyti dienos socialinės globos centro asmens ar jo globėjų (rūpintojų), vaiko tėvų ar globėjų (rūpintojų) prašymu iki 1 mėnesio per metus socialinės globos centro nustatyta tvarka. Į šį laikotarpį neįskaitomas asmens (vaiko) ligos laikotarpis. Prašymo teikimo tvarką ir jame nurodytinus asmens duomenis nustato socialinės globos centras. Apie asmenį (vaiką), dėl ligos ar kitų priežasčių negalintį ilgiau kaip 1 mėnesį lankyti dienos socialinės globos centro, raštu pranešama savivaldybei (jei asmeniui (vaikui) dienos socialinės globos paslaugos teikiamos savivaldybės sprendimu), nurodant šio asmens (vaiko) vardą, pavardę, gimimo datą ir laikotarpį, kuriuo asmuo (vaikas) negalėjo lankyti dienos socialinės globos centro. Kol asmuo (vaikas) negali lankyti dienos socialinės globos centro, jo darbuotojai gali asmeniui (vaikui) teikti dienos (trumpalaikę) socialinę globą jo namuose. Apie dienos socialinės globos, teikiamos dienos socialinės globos centre, pakeitimą į socialinę globą asmens (vaiko) namuose raštu informuojama savivaldybė, nurodant datą, nuo kurios teikiama socialinė globa asmens (vaiko) namuose. Tai pažymima ISGP, nurodant socialinės globos asmens (vaiko) namuose pradžios ir pabaigos datas.“
. Pakeičiu 4 priedo 6.2 papunktį ir jį išdėstau taip:
„. Asmeniui užtikrintas aprūpinimo techninės pagalbos priemonėmis paslaugų organizavimas laiku, vadovaujantis šių paslaugų teikimą reglamentuojančiais teisės aktais. Asmenys aprūpinami visomis reikalingomis jų poreikius atitinkančiomis techninės pagalbos priemonėmis. Įstaigoje yra kiekvienam asmeniui pakankamas kokybiškų, tinkamų naudoti techninės pagalbos priemonių kiekis. Prilaikymo diržai, liemenės naudojami tais atvejais, kai siekiama išvengti asmens susižalojimo ar iškritimo iš lovos, vežimėlio, kėdės ir pan. Lovoje naudojamos priemonės turi netrukdyti asmeniui keisti kūno padėtį (apsiversti, atsisėsti). Asmeniui reikalingos techninės pagalbos priemonės, jų kiekis ir įsigijimo data nurodomi asmens byloje. Asmuo laiku, per 2 mėnesius nuo techninės pagalbos priemonių poreikio nustatymo, aprūpinamas jomis, išskyrus atvejį, kai dėl objektyvių priežasčių (pvz., jei techninės pagalbos priemonės turi būti specialiai gaminamos ar kt.) nėra galimybės jų parūpinti per nustatytą laikotarpį.“
. Pakeičiu 4 priedo 15.1 papunktį ir jį išdėstau taip:
„. Užtikrinta, kad asmuo gali laikinai savo noru išvykti iš socialinės globos įstaigos svečiuotis pas globėją, rūpintoją, šeimos narius, artimuosius giminaičius ar pažįstamus švenčių dienomis, savaitgaliais ir ilgesniam laikotarpiui – iki 45 kalendorinių dienų per metus (dėl asmeniui svarbių priežasčių jo (globėjo, rūpintojo, šeimos narių ar artimųjų giminaičių) prašymu, pateiktu socialinės globos įstaigos nustatyta tvarka, gali būti nustatytas ir ilgesnis laikotarpis). Socialinės globos įstaigos vidaus tvarkos taisyklėse ir (ar) kituose socialinės globos įstaigos veiklą reglamentuojančiuose teisės aktuose ar kituose dokumentuose nustatyta tvarka asmeniui išlaikoma galimybė grįžti į ilgalaikę socialinę globą jam teikusią įstaigą ir gyventi tokiomis pačiomis sąlygomis, kokiomis gyveno iki išvykimo iš socialinės globos įstaigos svečiuotis pas globėją, rūpintoją, šeimos narius, artimuosius giminaičius ar pažįstamus.
Asmeniui, atsižvelgiant į ISGP, užtikrinta galimybė pereiti gyventi iš institucinę socialinę globą teikiančios socialinių paslaugų įstaigos ar jos padalinio į grupinio gyvenimo namus ar socialinę priežiūrą teikiančią socialinių paslaugų įstaigą ar jos padalinį – savarankiško gyvenimo namus ar apsaugotą būstą (toliau kartu – bendruomeninio tipo įstaiga). Asmeniui skiriami 6 mėnesiai socialinei adaptacijai bendruomeninio tipo įstaigoje. Šiuo 6 mėnesių laikotarpiu nustačius, kad bendruomeninio tipo įstaigoje teikiamos socialinės priežiūros paslaugos neatitinka asmens poreikių, asmuo, perėjęs gyventi iš institucinę socialinę globą teikiančios socialinių paslaugų įstaigos ar jos padalinio į bendruomeninio tipo įstaigą, esant (atsiradus) laisvai vietai, gali grįžti į institucinę socialinę globą jam teikusią socialinių paslaugų įstaigą ar jos padalinį be eilės socialinės globos įstaigų veiklą reglamentuojančiuose teisės aktuose nustatyta tvarka, t. y. jis neįtraukiamas į eilę ilgalaikei socialinei globai gauti.“
. Papildau 4 priedą 16.12 papunkčiu:
„ Socialinės globos įstaiga yra apsirūpinusi rezervu asmens apsaugos priemonių, kurių sąrašą, kiekį ir laikotarpį, kuriam sukauptų asmens apsaugos priemonių turi pakakti nepertraukiamai įstaigos veiklai užtikrinti, nustato Vyriausybė ar jos įgaliota institucija, yra paskirti ne mažiau nei du darbuotojai (pagrindinis ir pavaduojantis), atsakingi už asmens apsaugos priemonių poreikio stebėjimą, išdavimą, užsakymų organizavimą, kitus rezervo priežiūros, administravimo veiksmus, vykdoma šių priemonių apskaita.“
. Pakeičiu 4 priedo 17.1 papunktį ir jį išdėstau taip:
„. Asmuo gyvena socialinės globos namuose, kurių patalpos (gyvenamųjų miegamųjų, valgyklos, virtuvės-valgomojo patalpos, skirtos naudotis socialinių paslaugų gavėjams, jų artimiesiems gaminti maistą ir pan., asmens higienos patalpos, laisvalaikio organizavimo, ugdymo, bendrojo naudojimo patalpos (laiptinės, koridoriai ir pan.) pritaikytos gyventi ir būtiniems poreikiams tenkinti. Socialinės globos namuose virtuvėlės maistui saugiai savarankiškai arba su pagalba gamintis turi būti kiekviename pastato, kuriame įrengti daugiau kaip 5 gyvenamieji miegamieji kambariai, aukšte, specializuotuose slaugos ir socialinės globos namuose – kiekvienoje grupėje. Joje viena virtuve-valgomuoju gali naudotis ne daugiau kaip 50 socialinės globos namuose socialinės globos paslaugas gaunančių asmenų. Pagal socialinės globos namų galimybes jų gyventojų pageidavimu, užfiksuotu socialinės globos įstaigos nustatyta tvarka, gali būti įrengtos ir kitos patalpos, pvz.: maldos kambarys, biblioteka-skaitykla, pirtis, rūkomasis ir kt.“
. Pakeičiu 4 priedo 17.5 papunktį ir jį išdėstau taip:
„. Socialinės globos namuose nuo 2015 metų viename gyvenamajame miegamajame kambaryje gyvena 1–3 senyvo amžiaus asmenys ar asmenys su negalia (ne daugiau kaip 4 slaugomi asmenys). Socialinės globos namuose, pradėtuose statyti, rekonstruoti po 2013 metų, gyvenamuosiuose miegamuosiuose kambariuose gyvena 
1–2 asmenys. Specializuotuose slaugos ir socialinės globos namuose gyvenamoji aplinka kuriama grupių principu, grupėje gyvena 6–10 asmenų.“
. Pakeičiu 4 priedo 17.7 papunktį ir jį išdėstau taip:
„. Po 2013 metų pradėtuose statyti, rekonstruoti ar naujai įsteigtuose socialinės globos namuose tualeto ir dušo ar vonios patalpa (-os) įrengta (-os) prie kiekvieno gyvenamojo miegamojo kambario ar kelių (ne daugiau kaip 3) gyvenamųjų miegamųjų kambarių (išskyrus kambarius, kuriuose apgyvendinami sunkią negalią turintys asmenys), specializuotuose slaugos ir socialinės globos namuose – kiekvienoje grupėje.“
. Papildau 5 priedą 9.11 papunkčiu:
„. Įstaiga yra apsirūpinusi rezervu asmens apsaugos priemonių, kurių sąrašą, kiekį ir laikotarpį, kuriam sukauptų asmens apsaugos priemonių turi pakakti nepertraukiamai įstaigos veiklai užtikrinti, nustato Vyriausybė ar jos įgaliota institucija, yra paskirti ne mažiau nei du darbuotojai (pagrindinis ir pavaduojantis), atsakingi už asmens apsaugos priemonių poreikio stebėjimą, išdavimą, užsakymų organizavimą, kitus asmens apsaugos priemonių rezervo priežiūros, administravimo veiksmus, vykdoma šių priemonių apskaita.“
. N u s t a t a u,  kad šio įsakymo 1.3.2, 1.3.3, 1.3.4, 1.3.8 ir 1.3.12 papunkčiai įsigalioja 2021 m. sausio 1 d.

